als_Latn dik_Latn sag_Latn
Asport (Andi Vercani)- Spanja ka festuar gjatë të hënës dhe të martës në qëndër të Madridit titullin e dytë kampionëEurope për herë të dytë rradhasi. Uria e ‘Demave të Kuq’ nuk duket ndërkohë se është ndalur këtu, dhe që në këtë moment po fillojnë të mendojnë për objektivin e rradhës prestigjos: të konfirmohen kampionë bote në Brazil 2014, në një kontinent si Amerika Latine ku deri më tani nuk ka arritur të triumfojë asnjë skuadër nga Europa, kjo është ideja që ka aktualisht në kokë Cesk Fabregas që ka folur ekslusivisht për mediat spanjolle.
“ Kishte shumë njerëz që mendonin se ishim në rënie pas fitores së arritur në Botërorin e Afrikës së Jugut- ka thënë lojtari Barcelonës- Të ngopur nga një titull që Spanjës gjithmonë i kishte shpëtuar. Por ndërkohë nuk ka ndodhur kështu. Shumë njerëz mendonin se ne do të ulnim ritmin e gazit pas dopietës në Europian dhe Botëror por nuk ka ndodhur dicka e tillë. Dhe sipas meje nuk do të jetë as në të ardhmen. Kemi bërë dicka që në historinë e futbollit nuk ishte parë asnjëherë, tani do të kërkojmë sfida të reja. Gaboj apo asnjë skuadër europiane nuk ka fituar ndonjëherë një Botëror në Amerikën Latine?”. Në këtë Europian të zhvilluar në Ukrainë dhe Poloni Fabregas është spostuar nga roli tij kryesor duke luajtur si qëndër sulmes, në një rol të ri për të. “ Ka qënë një eksperiencë e re- ka shpjeguar talenti katalanas-, turneu im i parë i madh në atë pozicion. Le të themi që fillimi ka qënë i komplikuar, por ndërkohë me kalimin e kohës jam gjendur gjithmonë e më mirë, jam mësuar dhe kundër Italisë mendoj se kam luajtur ndeshjen time më të mirë në atë pozicion. Gjë e cila sigurisht më ka bërë shumë krenar. Përshtatshmëria taktike është dicka që më pëlqen dhe më bën të ndihem më i kompletuar si lojtar”. Në fund disa vlerësime në lidhje me stilin e lojës që qëndrron në bazë të sukseseve të Demave të Kuq: “ Besojmë në atë që bëjmë dhe fitoret na kanë dhënë më shumë forcë- nënvizon Fabregas- Ky është stili që bën për ne: nuk mund të luajmë me topa të gjatë kur në fushën e lojës jam unë, Iniesta, Xavi dhe Silva… Asnjë nga ne nuk është i fortë mjaftueshëm për të kontrolluar topa të gjatë ose një stil tjetër loje. Dhe kështu që duhet të luajmë këtë futboll shumë të lidhur tek njëri tjetri që na pëlqen shumë. Nuk është tripleta ajo që na bën shumë krenar, më shumë sesa mënyra me të cilën i kemi arritur këto suksese të jashtëzakonshme që na kanë bërë të jemi në historinë e futbollit”. Shoku i tij i skuadrës, Andres Iniesta, është votuar si lojtari më i mirë i Euro 2012, dhe tani është një pretendent serioz për të fituar Topin e Arrtë. “ Unë nuk luaj për të marrë në shtëpi Topin e Artë, unë luaj për të qënë i lumtur- ka siguruar ai- Në të njëjtën kohë nuk më intereson se kush shënon, unë jam një antar i grupit. Nëse më pas njerzit vlerësojnë atë që unë bëj, është gjithcka më mirë. Sepse do të thotë që jam duke dhënë kontributin tim për grupin. Unë nuk kam menduar asnjëherë se mund të jetoj një eksperiencë të tillë. Kam dashur vetëm të zbavitem me futbollin tim. Dhe mendimi që kam në mëndje është ende i njëjti”. Blaugranasi është kthyer të flasë për finalen e madhe kundër Italisë. “ Ka qënë një ndeshje shumë e komplikuar, dhe kështu duhet të ishte, sepse ishte një finale dhe luanim kundër një skuadre të madhe”. Andres Iniesta nuk ka dyshime: “ Kemi luajtur me një shpejtësi të mirë, duke lëvizur mirë topin. Kemi qënë agresivë, duke bërë presion në mesfushën e tyre për të rikuperuar topin dhe për të sulmuar përsëri në mënyrë të shpejtë, pa lejuar hapësira. Nga ana jonë ka qënë një ndeshje e luajtur shumë, po shumë mirë”. Iniesta ndihet shumë me fat që ka luajtur në një grup me kampionë të mëdhenj dhe tani ëndërron të tjerë triumfe. “ Ndihem krenar që jam pjesë e këtij grupi lojtarësh, e kësaj historie, e këtij momenti të gjatë, impresionues dhe të lumtur futbollistik. Dhe dëshirojmë ta shijojmë sa më shumë, me njerzit që na mbështesin. Të gjithë dëshirojnë të fitojnë, mund të siguroj se është dicka shumë e pëlqyeshme. Mbase ajo që duket më pak e qartë është se është shumë e komplikuar. Shumë. Takimet e ardhshme do ti përballojmë me sfida të reja të mëdha, eksaltuese sic kemi bërë në këtë Europian të fundit që kemi zhvilluar”.
You must be logged in to post a comment Login
als_Latn als_Latn eng_Latn